N. Black Sea — Chersonesos — 179 BC
Region: North Shore of the Black Sea — unspecified subregion

[--------------- αλλα] [συνδιαφυλαξουμεν ταν αυτου βασ]ιλεια[ν] [κατα το δυνατον εμμενοντ]ος εν ται ποθ α[μες] [φιλιαι ταν τε ποτι ρω]μαιους φιλιαν διαφυλα[σσοντος και μηδε]ν εναντιον αυτοις πρασ[σοντος ε]υορκουσι μεν αμιν ευ ειη επιορκου[σι δε τα]ναντια. ο δε ορκος ουτος συνετε[λε]σθη μηνος ηρακλειου πεντεκαιδεκατα[ι] βασιλευοντος απολλοδωρου του ηρογειτου γραμματευοντος ηροδοτου του ηροδοτου. --- ορκος ον ωμοσε βασιλευς φαρνακης πρεσβευσαντων παρ αυτον ματριος και ηρακλε[ι]ου ομνυω δια γην ηλιον θεους ολυμπιους παντας και πασας φιλος εσομαι χερσονησιταις δια παντος και αν οι παρακειμενοι βαρβαροι στρατευωσιν επι χερσονησον η την κρατουμενην υπο χερσονησιτων χωραν η αδικωσιν χερσονησιτας και επικαλωνται με βοηθησω αυτοις καθως αν η μοι καιρος και ουκ επιβουλευσω χερσονησιταις κατ ουδενα τροπον ουδε στρατευσω επι χερσονησον ουδε οπλα εναντια θησομαι χερσονησιταις ουδε πραξω κατα χερσονησιτων ο μελλει βλαπτειν τον δημον τον χερσονησιτων αλλα συνδιαφυλαξω την δημοκρατιαν κατα το δυνατον εμμενοντων εν τηι προς εμε φιλιαι και τον αυτον ορκον ομοσαντων την τε προς ρωμαιους φιλιαν διαφυλασσοντων και μηδεν εναντιον αυτοις πρασσοντων. ευορκουντι μεν ευ ειη επιορκουντι δε ταναντια. ο δε ορκος ουτος συνετελεσθη εν τωι εβδομωι και πεντηκοστωι και εκατοστωι ετει μηνος δαισιου καθως βασιλευς φαρνακ[ης] αγει.